24PES-338

EH Bildu Nafarroa talde parlamentarioari atxikitako foru parlamentari Arantxa Izurdiaga Osinaga andreak, Legebiltzarreko Erregelamenduan xedatutakoaren babesean, idatziz erantzuteko galdera egin du (11-24/PES-00338). Hona galdera eta Barneko, Funtzio Publikoko eta Justiziako kontseilariak horren harira ematen dion informazioa:

1. Nafarroako Joko eta Apustuen Erregistroan zenbat joko-enpresa daude inskribatuta jokoak edo apustuak antolatzeko eta ustiatzeko gaitzen duten tituluarekin?

• Joko makinak operatzen dituzten enpresak: 97

• Apustuak antolatzen eta ustiatzen dituzten enpresak: 4

• Joko eta bingoko beste modalitate batzuetako enpresak: 3

Joko makinak operatzen dituzten enpresentzako baimenak izaera mugagabea du, baita bingoak ustiatzeko baimenek ere.

Apustuak ustiatzeko baimenek hamar urteko indarraldia dute, eta iraupen bereko aldietarako berritzen ahal dira berritu behar diren unean indarrean dagoen araudiak ezartzen dituen betekizunak betetzen badira.

1. Azken bost urteotan, zer enpresa fisikok edo juridikok eskatu dute gaikuntza-tituluak berritzea, iraungitzea edo aldatzea?
2. Zer zentzutan ebatzi da eskatutako gaikuntza-tituluak berritzeko, iraungitzeko edo aldatzeko eskaera bakoitza?

a. **Berritzea**

2024. urtea

Gestión de Apuestas de Navarra SL enpresak ustiatzeko baimenaren indarraldia luzatzeko eskatu zuen. Ebazpen eman zen, non deklaratu baitzen emandako baimenak indarra izanen duela Jokoari buruzko abenduaren 14ko 1995 Foru Legean jasotako xedapenak garatzeko ematen den araua indarrean sartu artean.

b. **Iraungitzea**

2020. urtea

Joko makinak operatzen dituen Recreativos Plaza del Castillo SL enpresak erregistroko izen ematea indargabetzeko eskatu zuen. Enpresak Nafarroako Jokoen eta Apustuen Erregistroan zuen izen ematea indargabetu zen.

2021. urtea

Joko makinak operatzen dituzten Miguel Ángel González Benito eta Francisco Javier Gallardo Martínez enpresek erregistroko izen ematea indargabetzeko eskatu zuten. Enpresek Nafarroako Jokoen eta Apustuen Erregistroan zituzten izen emateak indargabetu ziren.

2022. urtea

Joko makinak operatzen dituzten Navazar Recreativos SLU eta Joaquín Ochoa Narvaiz enpresek erregistroko izen ematea indargabetzeko eskatu zuten. Enpresek Nafarroako Jokoen eta Apustuen Erregistroan zituzen izen emateak indargabetu ziren.

2023. urtea

Joko makinak operatzen dituzten Adrisa Sociedad Recreativa SL, Recreativos Txan-Pon SL, Luckia Navarra SL eta Mario Domingo Redín Arbeloa enpresek erregistroko izen ematea indargabetzeko eskatu zuten. Enpresek Nafarroako Jokoen eta Apustuen Erregistroan zituzen izen emateak indargabetu ziren.

2024. urtea

Joko makinak operatzen dituen Recreativos Sacep SL enpresak erregistroko izen ematea indargabetzeko eskatu zuen. Enpresak Nafarroako Jokoen eta Apustuen Erregistroan zuen izen ematea indargabetu zen.

c. **Aldatzea**

2022. urtea

Gobinta SA enpresak bingo ustiapeneko baimena eskualdatzeko eskatu zuen. Sanvier SA zen titularra. Azkenean bingo aretoa eskualdatzeko baimena eman zen.

Hori guztia jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko irailaren 25ean

Barneko, Funtzio Publikoko eta Justiziako kontseilaria: M.ª Amparo López Antelo